реализират повече от две трети от оборота в целия ЕАСТ); посочете също така дали общият оборот на засегнатите предприятия на територията на държавите от ЕАСТ се равнява на 25 % или повече от техния общ оборот на територията на ЕИП).
 Информацията относно оборота трябва да бъде предоставена в таблицата образец на Комисията, която можете да намерите на уебсайта на ГД „Конкуренция“.
 РАЗДЕЛ 5
 Удостоверяващи документи
 Уведомяващата(ите) страна(и) предоставя(т):
 5.1.
 копие от последния или най-актуалния вариант на всички документи, които са свързани с концентрацията, независимо дали тя се осъществява по силата на споразумение между участниците в концентрацията, придобиване на контрол или публично предложение за придобиване на предприятие;
 5.2.
 при публично предложение за придобиване, копие от офертата; ако тя не е налична към момента на подаване на уведомлението, копие от най-актуалния документ, който доказва намерението за организирането на публично придобиване, и копие от офертата в най-кратки срокове и не по-късно от датата, на която то се изпраща на акционерите;
 5.3.
 интернет адрес, ако има такъв, на който могат да се намерят последните годишни счетоводни отчети на участниците в концентрацията; ако такъв интернет адрес не съществува, копия от последните годишни счетоводни отчети на участниците в концентрацията; както и
 5.4.
 копия от следните документи, изготвени от или за, или получени от всеки член на управителния съвет, съвета на директорите или надзорния съвет, в зависимост от структурата на корпоративно управление, или друго(и) лице(а), което(ито) изпълнява(т) подобни функции (или на което тези функции са делегирани или възложени), или общото събрание на акционерите:
 i)
 протоколи от заседанията на управителния съвет, съвета на директорите, надзорния съвет и общото събрание на акционерите, на които е била обсъдена сделката, или откъси от тези протоколи, които се отнасят до обсъждането на сделката;
 ii)
 анализи, доклади, изследвания, проучвания, презентации и всички сравними документи за целите на оценяването и анализа на концентрацията по отношение на нейната обосновка (включително документи, в които сделката се обсъжда във връзка с евентуални алтернативни придобивания), пазарните дялове, условията за конкуренция, конкурентите (действителни и евентуални), потенциала за растеж на продажбите или разширяване на дейността в други продуктови или географски пазари, и/или общите пазарни условия (19);
 iii)
 анализи, доклади, изследвания, проучвания и всички сравними документи от последните две години за оценяване на всички засегнати пазари (20) по отношение на пазарните дялове, условията за конкуренция, конкурентите (действителни и потенциални) и/или потенциала за растеж на продажбите или разширяване на дейността в други продуктови или географски пазари (21).
 Представете списък с документите, посочени в раздел 5.4, в който за всеки документ се посочват датата на неговото изготвяне и името и длъжността на адресата(ите).
 РАЗДЕЛ 6
 Определения за пазара
 Съответните продуктови и географски пазари служат за определянето на рамките, в които трябва да бъде оценена пазарната мощ на новия субект, получен в резултат на концентрацията (22). При представянето на съответните продуктови и географски пазари уведомяващата(ите) страна(и) предоставя(т) освен всички определения за продуктов и географски пазар, които счита(т) за уместни, всички реалистични алтернативни определения за продуктови и географски пазари. Определенията за реалистични алтернативни продуктови и географски пазари могат да бъдат установени въз основа на предишни